
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


24 Μάί'ου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 1872 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Καθορισμός του κοινού ειδικού ποσοστού θέσε¬ 
ων, επί του συνολικού αριθμού εισακτέων στη 
Σχολή Πυροσβεστών, υποψήφιων που συμμε¬ 
τέχουν στις ειδικές πανελλαδικές εξετάσεις των 
Ημερήσιων Επαγγελματικών Λυκείων της παρ. 1 
του άρθρου 13 του ν. 4186/2013 (Α' 193), όπως 
τροποποιήθηκε και ισχύει, καθώς και των υποψή¬ 
φιων που συμμετέχουν στις ειδικές πανελλαδικές 
εξετάσεις των Εσπερινών Επαγγελματικών Λυκεί¬ 
ων και επιλέγουν να διεκδικήσουν θέσεις από το 
κοινό ειδικό ποσοστό. 

2 Επιτροπές ελέγχου κτιρίων μετά από φυσικές κα¬ 
ταστροφές στον ελλαδικό χώρο. 

3 Τροποποίηση της 1406/52601 /04-5-2016 υπουρ¬ 
γικής απόφασης (ΦΕΚ 1291/Β72016) «Καθορι¬ 
σμός λεπτομερειών σχετικά με την διαδικασία 
μεταβίβασης των δικαιωμάτων βασικής ενίσχυ¬ 
σης, σε εφαρμογή των διατάξεων των Καν(ΕΕ) 
1307/2013 και 639/2014». 


ΑΠΟΦΑΣΕΙΣ 

Αριθμ. 10490 οικ.Φ. 10 9.1 (1) 

Καθορισμός του κοινού ειδικού ποσοστού θέσε¬ 
ων, επί του συνολικού αριθμού εισακτέων στη 
Σχολή Πυροσβεστών, υποψήφιων που συμμε¬ 
τέχουν στις ειδικές πανελλαδικές εξετάσεις των 
Ημερήσιων Επαγγελματικών Λυκείων της παρ. 1 
του άρθρου 13 του ν. 4186/2013 (Α' 193), όπως 
τροποποιήθηκε και ισχύει, καθώς και των υπο¬ 
ψήφιων που συμμετέχουν στις ειδικές πανελλα¬ 
δικές εξετάσεις των Εσπερινών Επαγγελματικών 
Λυκείων και επιλέγουν να διεκδικήσουν θέσεις 
από το κοινό ειδικό ποσοστό. 

ΟΙ ΥΠΟΥΡΓΟΙ 
ΕΣΩΤΕΡΙΚΩΝ - 

ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α. Του εδαφίου γ' της υποπερίπτωσης αα' της περί¬ 


πτωσης Α' της παρ. 1 του άρθρου 13 και της παρ. 33 
του άρθρου 39 του ν. 4186/2013 «Αναδιάρθρωση της 
Δευτεροβάθμιας Εκπαίδευσης και άλλες διατάξεις» 
(Α' 193), όπωςτο άρθρο αυτό τροποποιήθηκε και ισχύει. 

β. Του άρθρου 90 του Κώδικα που κυρώθηκε με το 
άρθρο πρώτο του π.δ/τος 63/2005 «Κωδικοποίηση της 
νομοθεσίας για την κυβέρνηση και τα κυβερνητικά όρ¬ 
γανα» (Α’ 98). 

γ. Του π.δ 101/2012 «Υπαγωγή του Πυροσβεστικού 
Σώματος στη Γενική Γραμματεία Πολιτικής Προστασίας 
του Υπουργείου Δημόσιας Τάξης και Προστασίας του 
Πολίτη και τροποποίηση του π.δ. 215/2007» (Α' 167). 

δ. Του άρθρου 1 του π.δ. 123/2016 «Ανασύσταση και 
μετονομασία του Υπουργείου Διοικητικής Μεταρρύθ¬ 
μισης και Ηλεκτρονικής Διακυβέρνησης, ανασύστα¬ 
ση του Υπουργείου Τουρισμού, σύσταση Υπουργείου 
Μεταναστευτικής Πολιτικής και Υπουργείου Ψηφιακής 
Πολιτικής, Τηλεπικοινωνιών και Ενημέρωσης, μετονο¬ 
μασία Υπουργείων Εσωτερικών και Διοικητικής Ανασυ¬ 
γκρότησης, Οικονομίας, Ανάπτυξης και Τουρισμού και 
Υποδομών, Μεταφορών και Δικτύων» (Α' 208). 

ε. Του π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών» (Α’ 210). 

στ. Της Υ173/4-11-2016 απόφασης Πρωθυπουργού 
«Σύσταση θέσεων Αναπληρωτών Υπουργών και Υφυ¬ 
πουργών» (Β' 3610). 

ζ. Της Υ186/10-11-2016 απόφασης Πρωθυπουργού 
«Ανάθεση αρμοδιοτήτων στον Αναπληρωτή Υπουργό 
Εσωτερικών Νικόλαο Τόσκα» (Β’ 3671). 

η. Της 201408/Υ1/25-11-2016 απόφασης του Πρωθυ¬ 
πουργού και του Υπουργού Παιδείας, Έρευνας και Θρη¬ 
σκευμάτων «Ανάθεση αρμοδιοτήτων στον Υφυπουργό 
Παιδείας, Έρευνας και Θρησκευμάτων Δημήτριο Μπα- 
ξεβανάκη» (Β’ 3818). 

θ. Της Φ. 151 /27299/Α5/17-2-2017 απόφασης του 
Υπουργού και του Υφυπουργού Παιδείας, Έρευνας και 
Θρησκευμάτων «Πρόσβαση αποφοίτων Επαγγελματικού 
Λυκείου (ΕΠΑ.Λ) σε Σχολές, Τμήματα και Εισαγωγικές 
κατευθύνσεις Τμημάτων των Τ.Ε.Ι., ΑΣΠΑΙΤΕ, των Ανώ¬ 
τερων Σχολών Τουριστικής Εκπ/σης (ΑΣΤΕ), των Ανώ¬ 
τερων Στρατιωτικών Σχολών Υπαξιωματικών των Ενό¬ 
πλων Δυνάμεων, της Σχολής Αστυφυλάκων, της Σχολής 
Πυροσβεστών, των Σχολών της Ακαδημίας Εμπορικού 
Ναυτικού (ΑΕΝ) και για ειδικό ποσοστό θέσεων 1% επί 
του αριθμού των θέσεων ανά Τμήμα σε τμήματα σχολών 
των Πανεπιστημίων» (Β' 545), όπως ισχύει κάθε φορά. 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 872/24.05.2018 


2. Την 8000/1/2018/11-α'/2-3-2018 εισήγηση της Δι¬ 
εύθυνσης Δημοσιονομικής Διαχείρισης της Γενικής Δι¬ 
εύθυνσης Οικονομικών και Επιτελικού Σχεδιασμού του 
Υπουργείου Εσωτερικών σχετικά με τις δημοσιονομικές 
επιπτώσεις της παρούσας. 

3. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολο¬ 
γισμού, αποφασίζουμε: 

Άρθρο 1 

1. Ορίζεται σε 5% το κοινό ειδικό ποσοστό θέσεων επί 
του συνολικού αριθμού εισακτέων στη Σχολή Πυροσβε¬ 
στών, το οποίο προβλέπεται από τις διατάξεις της παρ. 1 
του άρθρου 13 του ν. 4186/2013 (Α’ 193), όπως ισχύει και 
το οποίο διεκδικούν οι συμμετέχοντες στις διαδικασίες 
εισαγωγής στην τριτοβάθμια εκπαίδευση με τις ειδικές 
πανελλαδικές εξετάσειςτων Ημερήσιων Επαγγελματικών 
Λυκείων που προβλέπονται από την ως άνω διάταξη, 
καθώς και οι υποψήφιοι που συμμετέχουν στις ειδικές 
πανελλαδικές εξετάσειςτων Εσπερινών Επαγγελματικών 
Λυκείων και επιλέγουν να διεκδικήσουν θέσεις από το 
ανωτέρω κοινό ειδικό ποσοστό. Κατά τον καθορισμό του 
αριθμού των εισαγομένων, που αντιστοιχεί στο 5% του 
προηγούμενου εδαφίου, τυχόν κλασματικά υπόλοιπα 
μεγαλύτερα ή ίσα του 0,5 στρογγυλοποιούνται στην αμέ¬ 
σως επόμενη μονάδα, ενώ σε διαφορετική περίπτωση 
δεν λαμβάνονται υπόψη. 

2. Ποσοστό 10% επί του αριθμού των εισαγομένων 
που προκύπτουν από τις διατάξεις της προηγούμενης 
παραγράφου, κατανέμεται σε όσους συμμετέχουν στις 
διαδικασίες εισαγωγής στην τριτοβάθμια εκπαίδευση 
χωρίς νέα εξέταση, με βάση τη βαθμολογία της τελευ¬ 
ταίας εξέτασης στα εκάστοτε πανελλαδικώς εξεταζό¬ 
μενα μαθήματα, σύμφωνα με τις διατάξεις της παρ. 33 
του άρθρου 39 του ν. 4186/2013, όπως ισχύει. Κατά τον 
αριθμητικό υπολογισμό των θέσεων που αντιστοιχούν 
στο ειδικότερο ποσοστό της παρούσας παραγράφου 
(10%), τυχόν κλασματικά υπόλοιπα μεγαλύτερα ή ίσα του 
0,5 στρογγυλοποιούνται στην αμέσως επόμενη μονάδα, 
ενώ σε διαφορετική περίπτωση δεν λαμβάνονται υπόψη. 

3. Οι θέσεις που αντιστοιχούν στο ειδικότερο ποσοστό 
10% της προηγούμενης παραγράφου, κατανέμονται σε 
ποσοστό 60% για τους συμμετέχοντες στις εξετάσεις 
το αμέσως προηγούμενο έτος και σε ποσοστό 40% για 
όσους συμμετείχαν σε αυτές δύο (2) έτη πριν από το έτος 
συμμετοχής τους στις διαδικασίες εισαγωγής στην τριτο¬ 
βάθμια εκπαίδευση χωρίς νέα εξέταση. Αρχικά κατανέμο- 
νται οι θέσεις που αντιστοιχούν στο ειδικότερο ποσοστό 
60% για τους συμμετέχοντες στις εξετάσεις της προη¬ 
γούμενης παραγράφου το αμέσως προηγούμενο έτος, 
με τις εναπομείνασες θέσεις να κατανέμονται σε όσους 
συμμετείχαν στις εξετάσεις αυτές δύο (2) έτη πριν από το 
έτος συμμετοχής τους στις διαδικασίες εισαγωγής στην 
τριτοβάθμια εκπαίδευση χωρίς νέα εξέταση. Κατά τον 
αριθμητικό υπολογισμό των θέσεων που αντιστοιχούν 
στο ειδικότερο ποσοστό 60% της παρούσας παραγρά¬ 
φου, τυχόν κλασματικά υπόλοιπα μεγαλύτερα ή ίσα του 
0,5 στρογγυλοποιούνται στην αμέσως επόμενη μονάδα, 
ενώ σε διαφορετική περίπτωση δεν λαμβάνονται υπόψη. 


Άρθρο 2 
Έναρξη ισχύος 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Μαΐου2018 

Οι Υπουργοί 

Αναπληρωτής Υπουργός Παιδείας, Έρευνας 
Εσωτερικών και Θρησκευμάτων 

ΝΙΚΟΛΑΟΣ ΤΟΣΚΑΣ ΚΩΝΣΤΑΝΤΙΝΟΣ ΓΑΒΡΟΓΛΟΥ 

Αναπληρωτής Υπουργός 
Παιδείας, Έρευνας και Θρησκευμάτων 

ΔΗΜΗΤΡΙΟΣ ΜΠΑΞΕΒΑΝΑΚΗΣ 


Αριθμ. ΓΔΑΕΦΚ/οικ. 28 8/ΓΔβΙ (2) 

Επιτροπές ελέγχου κτιρίων μετά από φυσικές κα¬ 
ταστροφές στον ελλαδικό χώρο. 

Ο ΥΠΟΥΡΓΟΣ ΥΠΟΔΟΜΩΝ ΚΑΙ ΜΕΤΑΦΟΡΩΝ 

Έχοντας υπόψη: 

1 .Τις διατάξεις του π.δ. της 13/22.04.1929 (Α’ 153) «περί 
επικίνδυνων οικοδομών» και ειδικότερα την παρ. 2 του 
άρθρου 1. 

2. Τις διατάξεις της από 28.07.1978 πράξης νομοθε¬ 
τικού περιεχομένου του Προέδρου της Δημοκρατίας 
«περί αποκαταστάσεως ζημιών εκ των σεισμών 1978 
εις περιοχή Βορείου Ελλάδος κ.λπ. και ρυθμίσεως ετέρων 
συναφών θεμάτων» που κυρώθηκε, τροποποιήθηκε και 
συμπληρώθηκε με τον ν. 867/1979 (Α' 24), καθώς και το 
άρθρο ΙΟτουν. 2576/1998 (Α' 25), όπως τροποποιήθηκε 
με το άρθρο 84 του ν. 4313/2014 (Α’ 261) και ισχύει. 

3. Τις διατάξεις της από 26.03.1981 πράξης νομοθετικού 
περιεχομένου του Προέδρου της Δημοκρατίας «περί απο¬ 
καταστάσεως ζημιών εκ των σεισμών 1981» που κυρώθη¬ 
κε, τροποποιήθηκε και συμπληρώθηκε μετονν. 1190/1981 
(Α’ 203), όπωςτροποποιήθηκε, συμπληρώθηκε και ισχύει. 

4. Τις διατάξεις του ν. 3861/2010 (Α' 112) «Ενίσχυση της 
διαφάνειας με την υποχρεωτική ανάρτηση νόμων και 
πράξεων των κυβερνητικών, διοικητικών και αυτοδιοι- 
κητικών οργάνων στο Διαδίκτυο "Πρόγραμμα Διαύγεια" 
και άλλες διατάξεις», όπως ισχύει. 

5. Το άρθρο3τουπ.δ/τος 70/2015 (Α’ 114) περί της ανα¬ 
σύστασης του Υπουργείου Υποδομών, Μεταφορών και Δι¬ 
κτύων, και το άρθρο 4του π.δ. 123/2016 (Α'208) που αφορά 
στη μετονομασίατου Υπουργείου Υποδομών, Μεταφορών 
και Δικτύων σε Υπουργείο Υποδομών και Μεταφορών. 

6. Το π.δ. 125/2016 (Α' 210) «Διορισμός Υπουργών, 
Αναπληρωτών Υπουργών και Υφυπουργών». 

7. Το π.δ. 123/2017 (Α' 151) «Οργανισμόςτου Υπουρ¬ 
γείου Υποδομών και Μεταφορών». 

8. Τις διατάξεις του κ.δ. της 6/20.09.1941 (Α' 310) «περί 
άρσεως κινδύνου εκ βλάβης κτιρίων λόγω πολέμου, σει¬ 
σμού και οιασδήποτε άλλης θεομηνίας». 








Τεύχος Β' 1872/24.05.2018 

9. Την Δ16α/04/773/29.11.1990 (Β'746) κοινή απόφα¬ 
ση του Υπουργού Προεδρίας Κυβερνήσεως και του Αν. 
Υπουργού ΠΕ.ΧΩ.Δ.Ε., «Εξαίρεση διοικητικών πράξεων 
ή εγγράφων από τον κανόνα των τριών υπογραφών». 

10. Την 5423/Α314/3.06.2014 (Β’ 1443) απόφαση 
Υπουργού Υποδομών, Μεταφορών και Δικτύων με θέμα 
«Έλεγχος κτιρίων μετά την εκδήλωση σεισμού». 

Και επειδή 

1 .Σύμφωνα μετο κανονιστικό διάταγματης6/20.9.1941, 
σε περίπτωση κινδύνου για την υγεία ή την ασφάλεια του 
κοινού λόγω σοβαρών ομαδικών ζημιών σε κτίρια, από 
σεισμό και οποιαδήποτε άλλη φυσική καταστροφή, μετά 
από εντολή του Υπουργού ΥΠΟ.ΜΕ. η αρμόδια υπηρεσία 
διενεργεί αυτοψία και συντάσσει απογραφή των κατά την 
αυτοψία κρινόμενων επικίνδυνων οικοδομών. 

2. Είναι αναγκαίο, αμέσως μετά την εκδήλωση φυσικής 
καταστροφής η οποία προκαλεί βλάβες σε κτίρια, να διε- 
νεργούνται έλεγχοι για τον εντοπισμό των επικινδυνοτή- 
των, τη διαπίστωση της καταλληλότητας των κτιρίων για 
χρήση και την καταγραφή τους, με σκοπό πρωτίστως την 
προστασία της ζωής των πολιτών, τη συνέχιση των βασικών 
λειτουργιών και τον προσδιορισμό της πληγείσας περιοχής. 

3. Απαιτείται η καταγραφή των πληγέντων κτιρίων 
στα πλαίσια της τήρησης κεντρικής βάσης δεδομένων 
(π.δ. 123/2017). 

4. Είναι αναγκαίο να συντάσσονται άμεσα Πρωτόκολλα 
Αυτοψίας Επικινδύνως Ετοιμόρροπων Κτιρίων (Π.Α.Ε.Ε.Κ.) 
για την κατεδάφιση των κτιρίων που έχουν καταστεί επι- 
κινδύνως ετοιμόρροπα από φυσικές καταστροφές. 

5. Είναι απαραίτητο, σε κάθε εκδήλωση φυσικής κατα¬ 
στροφής, να απλουστευτούν και να επιταχυνθούν οι δια¬ 
δικασίες του ελέγχου και της αποκατάστασης των κτιρίων. 

6.0 έλεγχος των κτιρίων πρέπει να γίνεται από Μηχα¬ 
νικούς που διαθέτουν τις απαραίτητες τεχνικές γνώσεις 
και κατάλληλη εμπειρία. 

7. Η μέριμνα για τη διαπίστωση των ζημιών σε κτίρια 
που προκαλούνται από τους σεισμούς, καθώς και ο συ¬ 
ντονισμός όλων των ενεργειών που απαιτούνται για τον 
προσδιορισμό της έκτασης και του μεγέθους των ζημιών, 
είναι αρμοδιότητα της Γ.Δ.Α.Ε.Φ.Κ., αποφασίζουμε: 

Α. Οι Διπλωματούχοι Πολιτικοί, Αρχιτέκτονες και Το¬ 
πογράφοι Μηχανικοί καθώς και οι Πτυχιούχοι Πολιτικοί 
και Τοπογράφοι Μηχανικοί Τ.Ε., που υπηρετούν στην 
Γ.Δ.Α.Ε.Φ.Κ. και στις Διευθύνσεις της ή διατίθενται σε αυ¬ 
τήν, μετά από φυσικές καταστροφές και κατόπιν εντολής 
του Προϊσταμένου της Γενικής Διεύθυνσης, συμμετέ¬ 
χουν σε επιτροπές που θα συγκροτούνται με ευθύνη του 
Προϊσταμένου της αρμόδιας, χωρικά, Δ.Α.Ε.Φ.Κ., για τον 
έλεγχο πληγέντων κτιρίων. 

Ειδικότερα οι επιτροπές αυτές θα είναι: 

1. Τριμελείς, για τον χαρακτηρισμό κτιρίων, μετά από 
οποιαδήποτε φυσική καταστροφή, ως Επικινδύνως Ετοι¬ 
μόρροπων ή Ολοσχερώς Κατεστραμμένων και τη σύντα¬ 
ξη των αντίστοιχων Πρωτοκόλλων Αυτοψίας Επικίνδυνα 
Ετοιμόρροπων Κτιρίων (Π.Α.Ε.Ε.Κ.) ή Εκθέσεων Αυτοψίας 
Ολοσχερώς Κατεστραμμένων Κτιρίων. 

Οι τριμελείς επιτροπές θα συντίθενται από τρεις (3) Δι¬ 
πλωματούχους Πολιτικούς Μηχανικούς που υπηρετούν 
στην Γ.Δ.Α.Ε.Φ.Κ. και στις Δ.Α.Ε.Φ.Κ. 


Ελλείψει Διπλωματούχων Πολιτικών Μηχανικών το ένα 
μέλος δύναται να είναι Διπλωματούχος Αρχιτέκτονας ή 
Τοπογράφος Μηχανικός. 

2.Διμελείςγια: 

α. Τον έλεγχο της καταλληλότητας για χρήση των κτι¬ 
ρίων, μετά από σεισμό, πυρκαγιά ή κατολίσθηση, και την 
συμπλήρωση των αντίστοιχων εντύπων δελτίων ταχείας 
αυτοψίας ή/και επανελέγχου. Στην περίπτωση αυτή το 
ένα τουλάχιστον μέλος είναι Μηχανικός Π.Ε.που υπηρε¬ 
τεί στη Γ.Δ.Α.Ε.Φ.Κ. και στις Δ.Α.Ε.Φ.Κ. 

β. Την καταγραφή των ζημιών μετά από πλημμύρες, 
χαλαζόπτωση και ανεμοστρόβιλο, καθώς και τη σύντα¬ 
ξη των αντίστοιχων εντύπων δελτίων αυτοψίας, για τη 
διευκόλυνση του έργου της αποκατάστασης των κτιρίων. 

Β. Ειδικά στις διμελείς επιτροπές καταγραφής ζημιών 
μετά από πλημμύρες, χαλαζόπτωση και ανεμοστρόβιλο και 
εφόσον αυτό κριθεί απαραίτητο από τους έχοντες την ευ¬ 
θύνη συγκρότησης επιτροπών, δύνανται να συμμετέχουν 
ως δεύτερα μέλη και Μηχανικοί άλλων ειδικοτήτων, πέραν 
των προαναφερομένων στο Κεφ. Α, που υπηρετούν στην 
Γ.Δ.Α.Ε.Φ.Κ. και στις Διευθύνσεις της ή διατίθενται σε αυτήν. 

Γ. Οι προαναφερόμενες επιτροπές συντάσσουν τα 
Πρωτόκολλα Αυτοψίας Επικινδύνως Ετοιμόρροπων 
Κτιρίων (Π.Α.Ε.Ε.Κ) ή τις Εκθέσεις Αυτοψίας Ολοσχερώς 
Κατεστραμμένων Κτιρίων και συμπληρώνουν τα έντυπα 
αυτοψιών και καταγραφής βλαβών (δελτία ταχείας αυτο¬ 
ψίας ή/και επανελέγχου, δελτία αυτοψίας και καταγρα¬ 
φής βλαβών κ.λπ.) που χορηγούνται από τη Γ.Δ.Α.Ε.Φ.Κ., 
σύμφωνα με της οδηγίες της. 

Κάθε άλλη σχετική διάταξη, που αντίκειται στην πα¬ 
ρούσα απόφαση παύει να ισχύει. 

Από τις διατάξεις της παρούσας απόφασης δεν προκα- 
λείται δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Μάίόυ 2018 
Ο Υπουργός 

ΧΡΗΣΤΟΣ ΣΠΙΡΤΖΗΣ 


Αριθμ. 1062/69409 (3) 

Τροποποίηση της 1406/52601/04-5-2016 υπουρ¬ 
γικής απόφασης (ΦΕΚ 1291/Β72016) «Καθορι¬ 
σμός λεπτομερειών σχετικά με την διαδικασία 
μεταβίβασης των δικαιωμάτων βασικής ενίσχυ¬ 
σης, σε εφαρμογή των διατάξεων των Καν(ΕΕ) 
1307/2013 και 639/2014». 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Της περ. α' της παρ. 2 του άρθρου 62 του ν. 4235/ 
2014 «Διοικητικά μέτρα, διαδικασίες και κυρώσεις στην 
εφαρμογή της ενωσιακής και εθνικής νομοθεσίας στους 
τομείς των τροφίμων, των ζωοτροφών και της υγείας και 
προστασίας των ζώων και άλλες διατάξεις αρμοδιότητας 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 872/24.05.2018 


του Υπουργείου Αγροτικής Ανάπτυξης και Τροφίμων» 
(Α'32), όπως η παρ. 2 τροποποιήθηκε με την παρ. 2 του 
άρθρου 46 του ν. 4384/2016 «Αγροτικοί Συνεταιρισμοί, 
μορφές συλλογικής οργάνωσης του αγροτικού χώρου 
και άλλες διατάξεις» (Α'78). 

β) Των άρθρων 13 έως 29 του ν. 2637/1998 «Σύσταση 
Οργανισμού Πιστοποίησης Αογαριασμών, Οργανισμού 
Πληρωμών και Ελέγχου Κοινοτικών Ενισχύσεων Προσα¬ 
νατολισμού και Εγγυήσεων, Οργανισμού Πιστοποίησης 
και Επίβλεψης Γεωργικών Προϊόντων, Γενικών Διευθύν¬ 
σεων και θέσεων προσωπικού στο Υπουργείο Γεωργίας 
και «Εταιρείας Αξιοποίησης Αγροτικής Γης» Α.Ε. και άλλες 
διατάξεις» (Α'200), όπως ισχύουν. 

γ) Του άρθρου 90 του Κώδικα νομοθεσίας για την Κυβέρ¬ 
νηση και τα κυβερνητικά όργανα, όπως κυρώθηκε με το 
άρθρο πρώτο του π.δ. 63/2005 «Κωδικοποίηση της νομοθε- 
σίαςγιατην Κυβέρνηση καιτα κυβερνητικά όργανα» (Α'98). 

2. Την 37622/11 -05-2018 εισήγηση του Ο.Π.ΕΚ.Ε.Π.Ε. και 

3. Το γεγονός ότι από την εφαρμογή της παρούσας δεν 
προκαλείται δαπάνη σε βάρος του κρατικού προϋπολο¬ 
γισμού, αποφασίζουμε: 

Άρθρο 1 
Σκοπός 

Με την παρούσα απόφαση τροποποιείται η 1406/ 
52601 /4-5-2016 (ΦΕΚ 1291/Β72016) υπουργική απόφα¬ 
ση, όπως έχει τροποποιηθεί με τις 1478/55462/2016 (ΦΕΚ 
ΒΊ 353/2016), 1882/68998/2016 (ΦΕΚ ΒΊ 739/2016), 
1194/45925/26-04-2017 (ΦΕΚ ΒΊ 607/2017) και 1572/ 
62620/09-06-2017 (ΦΕΚ Β'2083/2017) υπουργικές απο¬ 
φάσεις προκειμένου να παραταθεί η καταληκτική ημε¬ 
ρομηνία υποβολής της αίτησης μεταβίβασης για το έτος 
ενίσχυσης 2018 έως 2 Ιουλίου 2018. 

Άρθρο 2 

Τροποποίηση της 1406/52601/4-5-2016 
υπουργικής απόφασης 

Τροποποιείται η 1406/52601/04-5-2016 υπουργική 
απόφαση (ΦΕΚ 1291 /Β72016), ως εξής: 

1. Η παράγραφος 1 του άρθρου 5 αντικαθίσταται με 
την κάτωθι: 

«1. Η μεταβίβαση των δικαιωμάτων ενίσχυσης είναι 
δυνατή σε όλη τη διάρκεια του έτους. Προκειμένου οι 
αιτήσεις μεταβίβασης να ληφθούν υπόψη στις ενισχύσεις 
του εκάστοτε έτους ενίσχυσης, καταληκτική ημερομη¬ 
νία υποβολής της αίτησης μεταβίβασης στον ΟΠΕΚΕΠΕ 
είναι η 15η Μάίου εκάστοτε έτους. Ειδικά, για το έτος 
ενίσχυσης 2016, η καταληκτική ημερομηνία υποβολής 
της αίτησης μεταβίβασης είναι η 30 Ιουνίου 2016. 

Ειδικά, για το έτος ενίσχυσης 2017, η καταληκτική 
ημερομηνία υποβολής της αίτησης μεταβίβασης είναι 
η 30 Ιουνίου 2017. Ειδικά, για το έτος ενίσχυσης 2018, η 
καταληκτική ημερομηνία υποβολής της αίτησης μετα¬ 
βίβασης είναι η 2 Ιουλίου 2018. 

Όσον αφορά στις αιτήσεις μεταβίβασης, που συνοδεύ¬ 
ονται με οριστική μεταβίβαση ή εκμίσθωση γης, από τις 
σχετικές συμβολαιογραφικές πράξεις ή συμφωνητικά μί¬ 
σθωσης γης πρέπει να αποδεικνύεται ότι ο αποδέκτης έχει 
τη γη στην κατοχή του στις 31 Μαΐου του εκάστοτε έτους». 


2. Η παράγραφος 2 του άρθρου 6 αντικαθίσταται με 
την κάτωθι: 

«2. Αίτηση ακύρωσης οριστικοποιημένων αιτήσεων 
μεταβίβασης του εκάστοτε έτους, γίνεται δεκτή, εφόσον 
υποβληθεί στη διαδικτυακή εφαρμογή ως την καταλη¬ 
κτική ημερομηνία τροποποίησης της ενιαίας αίτησης 
ενίσχυσης, ήτοι 25 ημερολογιακές ημέρες μετά την 15 
Μάίου εκάστοτε έτους. Ειδικά, για το έτος ενίσχυσης 

2016, η υποβολή της αίτησης ακύρωσης γίνεται δεκτή, 
εφόσον υποβληθεί στη διαδικτυακή εφαρμογή ως 25 
ημερολογιακές ημέρες μετά την καταληκτική ημερομη¬ 
νία υποβολής της ενιαίας αίτησης ενίσχυσης, ήτοι ως την 
11 Ιουλίου 2016. Ειδικά, για το έτος ενίσχυσης 2017, η 
υποβολή της αίτησης ακύρωσης γίνεται δεκτή, εφόσον 
υποβληθεί στη διαδικτυακή εφαρμογή ως 25 ημερολο¬ 
γιακές ημέρες μετά την καταληκτική ημερομηνία υποβο¬ 
λής της ενιαίας αίτησης ενίσχυσης, ήτοι ως την 10 Ιουλίου 

2017. Ειδικά, για το έτος ενίσχυσης 2018, η υποβολή της 
αίτησης ακύρωσης γίνεται δεκτή, εφόσον υποβληθεί στη 
διαδικτυακή εφαρμογή ως 25 ημερολογιακές ημέρες 
μετά την καταληκτική ημερομηνία υποβολής της ενιαίας 
αίτησης ενίσχυσης, ήτοι ως την 10 Ιουλίου 2018». 

3. Η παράγραφος 3 του άρθρου 6 αντικαθίσταται με 
την κάτωθι: 

«3. Για την τροποποίηση οριστικοποιημένων αιτή¬ 
σεων μεταβίβασης απαιτείται πρώτα η ακύρωση της 
αίτησης μεταβίβασης, όπως περιγράφεται παραπάνω 
και η υποβολή στη διαδικτυακή εφαρμογή της τροπο¬ 
ποιημένης αίτησης μεταβίβασης, συνοδευόμενη από 
όλα τα απαραίτητα δικαιολογητικά. Τροποποίηση ορι- 
στικοποιημένων αιτήσεων μεταβίβασης γίνεται δεκτή, 
εφόσον υποβληθεί στη διαδικτυακή εφαρμογή ως την 
καταληκτική ημερομηνία τροποποίησης της ενιαίας αί¬ 
τησης ενίσχυσης. Ειδικά, για το έτος ενίσχυσης 2016, 
τροποποίηση οριστικοποιημένων αιτήσεων μεταβίβα¬ 
σης γίνεται δεκτή, εφόσον υποβληθεί στη διαδικτυακή 
εφαρμογή ως 25 ημερολογιακές ημέρες μετά την κα¬ 
ταληκτική ημερομηνία υποβολής της ενιαίας αίτησης 
ενίσχυσης, ήτοι ως την 11 Ιουλίου 2016. Ειδικά, για το 
έτος ενίσχυσης 2017, τροποποίηση οριστικοποιημένων 
αιτήσεων μεταβίβασης γίνεται δεκτή, εφόσον υποβλη¬ 
θεί στη διαδικτυακή εφαρμογή ως 25 ημερολογιακές 
ημέρες μετά την καταληκτική ημερομηνία υποβολής 
της ενιαίας αίτησης ενίσχυσης, ήτοι ως την 10 Ιουλίου 
2017. Ειδικά, για το έτος ενίσχυσης 2018 , τροποποίηση 
οριστικοποιημένων αιτήσεων μεταβίβασης γίνεται δε¬ 
κτή, εφόσον υποβληθεί στη διαδικτυακή εφαρμογή ως 
25 ημερολογιακές ημέρες μετά την καταληκτική ημερο¬ 
μηνία υποβολής της ενιαίας αίτησης ενίσχυσης, ήτοι ως 
την 10 Ιουλίου 2018». 

Άρθρο 3 

Η απόφαση αυτή ισχύει από το έτος ενίσχυσης 2018. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Μάίου 2018 

Ο Υπουργός 


ΕΥΑΓΓΕΛΟΣ ΑΠΟΣΤΟΛΟΥ 


=Γ 

